Document ID: 32006R1179

32006R1179
L 212/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1179/2006 НА КОМИСИЯТА
от 1 август 2006 година
за изменение на Регламент (ЕО) № 1251/96 за откриване и управление на тарифни квоти в сектора на птичето месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (1), и по-специално член 3, параграф 2 и член 6, параграф 1 от него,
като има предвид, че:
(1)
Регламент (ЕО) № 1251/96 на Комисията (2) предвижда откриване и управление на тарифни квоти в сектора на птичето месо.
(2)
Споразумението под формата на размяна на писма между Европейската общност и САЩ, съгласно член ХХIV:6 и член ХХVIII от Общото споразумение за митата и търговията (ГАТТ), 1994 г. (3), одобрено с Решение 2006/333/ЕО на Съвета (4), предвижда увеличаване на годишната тарифна квота за внос на птиче месо, erga onmes, от 49 тона за прясно, охладено или замразено неразфасовано пилешко месо, 4 070 тона за пресни, охладени или замразени разфасовки от пилешко месо, 1 605 тона разфасовки от кокоше месо и 201 тона за прясно, охладено или замразено пуешко месо.
(3)
С увеличението на квотата за разфасовки от кокоше месо, не са необходими мерките, предвидени в член 2, втори параграф от Регламент (ЕО) № 1251/96.
(4)
С оглед на възможното присъединяване на България и Румъния към Европейския съюз от 1 януари 2007 г. е препоръчително да се предвиди различен период за подаване на заявления за лицензия за първото тримесечие на 2007 г.
(5)
Регламент (ЕО) № 1251/96 следва да бъде съответно изменен.
(6)
Мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1251/96 се изменя, както следва:
1.
Член 2, втори параграф се заличава.
2.
В член 5, параграф 1 се добавя следната алинея:
„За периода 1 януари-31 март 2007 г. заявленията за лицензии се подават през първите 15 дни от месец януари 2007 г.“
3.
Приложенията се заменят с текста от приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 юли 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 август 2006 година.

Labels: 3
17